AGE นำทีมจิตอาสาร่วมโครงการ “สร้างฝันพัฒนาสนามเด็ก” รร.วัดปรีดาราม
AGE นำทีมพนักงานจิตอาสาร่วมโครงการ “AGE สร้างฝันพัฒนาสนามเด็กเล่นเพื่อน้อง” โรงเรียนวัดปรีดาราม จ.อยุธยา
AGE นำทีมพนักงานจิตอาสาร่วมโครงการ “AGE สร้างฝันพัฒนาสนามเด็กเล่นเพื่อน้อง” โรงเรียนวัดปรีดาราม จ.อยุธยา
5 ก.ค. 2565

บริษัท เอเชีย กรีน เอนเนอจี จำกัด (มหาชน) หรือ AGE และ บริษัท เอจีอี เทอร์มินอล จำกัด นำทีมพนักงานจิตอาสา กว่า 20 คน ร่วมโครงการ “AGE สร้างฝันพัฒนาสนามเด็กเล่นเพื่อน้อง” ทาสีเครื่องเล่นสนาม ปรับปรุงภูมิทัศน์ และซ่อมแซมเครื่องเล่นสนามของน้องๆ ให้มีความสวยงาม ปลอดภัย และน่าเล่น สร้างบรรยากาศในการเล่นและการเรียนรู้ให้กับน้องๆ โรงเรียนวัดปรีดาราม เพื่อให้พนักงานมีส่วนร่วมในกิจกรรมพัฒนาสังคมและชุมชน สร้างจิตสำนึกการเป็นแบบอย่างที่ดีให้กับสังคมและวัฒนธรรมองค์กรในการทำงานเพื่อส่วนรวม ณ โรงเรียนวัดปรีดาราม อำเภอนครหลวง จังหวัดพระนครศรีอยุธยา
สำหรับ AGE ประกอบธุรกิจจัดจำหน่ายถ่านหินสะอาด เพื่อจำหน่ายทั้งในประเทศ และต่างประเทศให้กับกลุ่มโรงงานอุตสาหกรรมต่าง ๆ และประกอบธุรกิจโลจิสติกส์ ทั้งทางบกโดยรถบรรทุก และทางน้ำโดยเรือลำเลียง โดยตลอดระยะเวลาที่ผ่านมา AGE มีความมุ่งมั่นในการดำเนินงานด้วยความรับผิดชอบต่อผลกระทบในด้านต่างๆ ที่เกิดขึ้นจากการประกอบกิจการขององค์กร เพื่อสร้างรากฐานของความรับผิดชอบต่อสังคมอย่างต่อเนื่องและยั่งยืน